สอบถามคุณค่ะ มีลูกคนที่2ตอนนี้ลูกอายุ 4ขวบแล้ว ไม่เป็นประจำเดือนตั้งแต่คลอดลูก ไม่ได้ทำหมั้น ใช้วิธีป้องกันคือกินยาคุมมาตลอด แต่ประจำเดือนไม่มา ถ้าจะหยุดกินจะมีโอกาสท้องไหมค่ะ
สวัสดีค่ะ การทานยาคุมกำเนิดต่อเนื่องเป็นระยะเวลานานๆ โดยเฉพาะยาคุมกำเนิดชนิดที่มีฮอร์โมนต่ำ อาจทำให้ไม่มีประจำเดือนมาได้ เพราะผลของฮอร์โมนจากยา จะไปทำให้เยื่อบุโพรงมดลูกฝ่อบางลง จึงไม่มีประจำเดือนออกมา แต่ก็ไม่ได้อันตรายอะไร และเมื่อหยุดทานยาคุม เยื่อบุโพรงมดลูกก็จะค่อยๆ กลับมาเป็นปกติ และประจำเดือนก็จะมาในที่สุดค่ะดังนั้น หากต้องการให้มีประจำเดือนมา ก็ต้องหยุดทานยาคุม และรอเวลาไปอีกซักระยะ ซึ่งอาจใช้เวลา 1-2 เดือน ประจำเดือนก็น่าจะมาในที่สุด แต่เมื่อหยุดทานยาคุมกำเนิด หากมีเพศสัมพันธ์ก็ย่อมมีโอกาสตั้งครรภ์ได้ ดังนั้น หากไม่ต้องการที่จะตั้งครรภ์ ก็ต้องงดการมีเพศสัมพันธ์ไปก่อน หรือใช้ถุงยางอนามัยป้องกัน (แต่โอกาสตั้งครรภ์ก็จะยังมีได้บ้าง) หรือหากไม่ต้องการที่จะตั้งครรภ์ ก็ต้องทานยาคุมกำเนิดต่อไปค่ะ